Heimsmeistaramót landsliða í knattspyrnu karla 1990

Heimsmeistaramót landsliða í knattspyrnu karla 1990 var í 14. sinn sem mótið var haldið. Þetta árið var það í Ítalíu frá 8. til 29. Júní. 116 landslið tóku þátt, útsláttarkeppnin byrjaði í April 1988. 22 lið komust áfram í riðlinum, einnig komst Ítalía áfram þar sem að þeir voru að halda keppnina og einnig komst verjandi bikarsins Argentína.

Vestur þýskaland vann HM 1990, þriðja skiptið sem þeir unnu HM. Þeir unnu Argentínu 1-0 í úrslitaleik. Italía endaði í 3 sæti, og England í fjórða, bæði liðin töpuðu í vítaspyrnukeppni.

HM 1990 er talið vera eitt slakasta HM fyrr og síðar. Það var aðeins skorað 2.21 mörk í leik að meðaltali – stendur þetta met ennþá – og einnig voru gefin 16 rauð spjöld sem er einnig met.

Topp Markaskorari og besti leikmaðurinn á HM var Salvatore schillaci sem er frá Ítalíu.

Efnilegasti leikmaðurinn var Robert Prosinečki frá júgóslavíu.

Val á gestgjöfum.

Átta Evrópuþjóðir: Austurríki, England, Frakkland, Grikkland, Ítalía, Júgóslavía, Sovétríkin og Vestur-Þýskaland, auk Íran frá Asíu lýstu áhuga sínum á að halda HM 1990. Þegar kom að ákvörðun á FIFA-þinginu 1984 höfðu þau öll nema Ítalía og Sovétríkin dregið umsókn sína til baka. Ítalir höfðu betur í kosningu með 11 atkvæðum gegn 5. Ítalir urðu þar með önnur þjóðin á eftir Mexíkó til að fá úthlutað HM öðru sinni.

Þátttökulið.

24 þjóðir mættu til leiks frá fimm heimsálfum.

Keppnin.

Riðlakeppnin.

Keppt var í sex riðlum, hverjum með fjórum keppnisliðum. Tvö efstu liðin fóru í 16-liða úrslit, auk þeirra fjögurra liða í þriðja sæti sem bestum árangri náðu.

Riðill 1.

Ítalir unnu riðilinn á fullu húsi stiga. Varamaðurinn Salvatore Schillaci skoraði sigurmark þeirra í fyrsta leiknum, sem jafnframt var aðeins hans annar landsleikur. Schillaci reyndist ein af stjörnum keppninnar. Tékkóslóvakía byrjaði með látum og fylgdi Ítölum upp úr riðlinum.

9. júní - Ólympíuleikvangurinn, Róm

10. júní - Stadio Comunale, Flórens

14. júní - Ólympíuleikvangurinn, Róm

15. júní - Stadio Comunale, Flórens

19. júní - Ólympíuleikvangurinn, Róm

19. júní - Stadio Comunale, Flórens

Riðill 2.

Einhver óvæntustu úrslit í sögu HM litu dagsins ljós í opnunarleiknum þar sem Kamerún vann sigur á heimsmeisturum Argentínumanna.

Afríkuliðið hélt sínu striki og endaði á toppi riðilsins þrátt fyrir stórtap í lokaleiknum. Heimsmeistararnir máttu sætta sig við að skríða í 16-liða úrslitin út á þriðja sætið.

8. júní - San Siro, Mílanó

9. júní - Stadio San Nicola, Bari

13. júní - Stadio San Paolo, Napólí

14. júní - Stadio San Nicola, Bari

18. júní - Stadio San Paolo, Napólí

18. júní - Stadio San Nicola, Bari

Riðill 3.

Svíar og Skotar ollu stuðningsmönnum sínum vonbrigðum og sátu eftir. Óþekkt lið Kosta Ríka kom mjög á óvart og náði öðru sætinu á eftir Brasilíumönnum.

10. júní - Stadio delle Alpi, Tórínó

11. júní - Stadio Luigi Ferraris, Genúa

16. júní - Stadio delle Alpi, Tórínó

16. júní - Stadio Luigi Ferraris, Genúa

20. júní - Stadio delle Alpi, Tórínó

20. júní - Stadio Luigi Ferraris, Genúa

Riðill 4.

Flest mörkin voru skoruð í 4. riðli og átti slakur varnarleikur Sameinuðu arabísku furstadæmanna þar stóran hlut að máli. Vestur-Þjóðverjar unnu stórsigur á Júgóslövum í fyrsta leiknum, 4:1 og enduðu á toppnum. Kólumbíumenn fylgdu Evrópuþjóðunum í 16-liða úrslit.

9. júní - Stadio Renato Dall'Ara, Bologna

10. júní - San Siro, Mílanó

14. júní - Stadio Renato Dall'Ara, Bologna

15. júní - San Siro, Mílanó

19. júní - San Siro, Mílanó

19. júní - Stadio Renato Dall'Ara, Bologna

Riðill 5.

Spánn og Belgía tylltu sér á topp 5. riðils. Úrúgvæ fylgdi þeim í 16-liða úrslit eftir að skora mark á lokamínútunni gegn Suður-Kóreu sem rak lestina.

12. júní - Stadio Marc'Antonio Bentegodi, Veróna

13. júní - Stadio Friuli, Udine

17. júní - Stadio Marc'Antonio Bentegodi, Veróna

17. júní - Stadio Friuli, Udine

21. júní - Stadio Marc'Antonio Bentegodi, Veróna

21. júní - Stadio Friuli, Udine

Riðill 6.

Markaþurrð einkenndi 6. riðilinn. England, Írland og Holland höfðu öll verið saman í riðli á EM 1992 og mættust á ný í riðlakeppninni. Þar sem Holland og Írland luku keppni með sama stigafjölda og markatölu þurfti að varpa hlutkesti um hvort liðið hlyti annað sætið og hvort það þriðja.

11. júní - Stadio Sant'Elia, Cagliari

12. júní - Stadio La Favorita, Palermo

16. júní - Stadio Sant'Elia, Cagliari

17. júní - Stadio La Favorita, Palermo

21. júní - Stadio Sant'Elia, Cagliari

21. júní - Stadio La Favorita, Palermo

16-liða úrslit.

Mark Claudio Canniggia tíu mínútum fyrir leikslok, eftir sendingu Diego Maradona skildi að Argentínumenn og Brasilíu. Brasilíumenn sökuðu leikmenn Argentínu eftir leikinn um að hafa gefið varnarmanni þeirra sljóvgandi lyf. Leikmennirnir Rudi Völler og Frank Rijkaard voru báðir reknir af velli í sigrði Vestur-Þjóðverja á Hollendingum í miklum hitaleik. Ljót mistök kólumbíska markvarðarins René Higuita komu Kamerún í fjórðungsúrslit, fyrstu Afríkuliða. Írar sem ekki unnu leik í riðlakeppninni héldu sínu striki og komust áfram eftir sigur á Rúmenum í vítaspyrnukeppni. Engu mátti muna að grípa þyrfti til enn einnar vítakeppninnar í leik Englendinga og Belga, en David Platt skoraði sigurmark á lokamínútunni.

23. júní - Stadio San Paolo, Napólí, áh. 50.026

23. júní - Stadio San Nicola, Bari, áh. 47.673

24. júní - Stadio delle Alpi, Tórínó, áh. 61.381

24. júní - San Siro, Mílanó, áh. 74.559

25. júní - Stadio Luigi Ferraris, Genúa, áh. 31.818

25. júní - Stadio Olimpico, Róm, áh. 73.303

26. júní - Stadio Marc'Antonio Bentegodi, Veróna, áh. 35.500

26. júní - Stadio Renato Dall'Ara, Bologna, áh. 34.520

Fjórðungsúrslit.

Viðureign Argentínu og Júgóslavíu lauk með vítakeppni þar sem Argentínumenn unnu þrátt fyrir að Maradona hefði misnotað sína spyrnu. HM-ævintýri írska landsliðsins lauk með 1:0 tapi gegn heimamönnum Ítala. Þjóðverjar og Englendingar voru tvö síðustu liðin í undanúrslitin, þeir síðarnefndu eftir nauman sigur á Kamerún í framlengingu.

30. júní - Stadio Comunale, Flórens, áh. 38.971

30. júní - Stadio Olimpico, Róm, áh. 73.303

1. júlí - San Siro, Mílanó, áh. 73.347

1. júlí - Stadio San Paolo, Napólí, áh. 55.205

Undanúrslit.

Báðar undanúrslitaviðureignirnar enduðu með vítakeppni eftir 1:1 jafntefli. Heimamenn og Englendingar máttu bíta í það súra epli að missa af úrslitaleiknum.

3. júlí - Stadio San Paolo, Napólí, áh. 59.978

4. júlí - Stadio delle Alpi, Tórínó, áh. 62.628

Bronsleikur.

Ítalir náðu 3. sætinu eftir sigur á Englendingum. Toto Schillaci tryggði sér markakóngstitilinn með sínu sjötta marki úr vítaspyrnu undir lok leiksins.

7. júlí - Stadio San Nicola, Bari, áh. 51.426

Úrslitaleikur.

Úrslitaleikur HM 1990 er almennt talinn einn sá lakasti í sögu HM. Þegar um hálftími var eftir af leiknum varð Argentínumaðurinn Pedro Monzon fyrstur allra til að láta reka sig af velli í úrslitum. Argentínumenn sem neyddust til að tefla fram talsvert veiktu liði vegna meiðsla og leikbanna reyndu lítið að sækja en vörðust af mikilli hörku. Þegar fimm mínútur voru eftir var dæmd vítaspyrna fyrir brot á Rudi Völler sem Andreas Brehme nýtti vel. Með sigrinum varð Franz Beckenbauer fyrstur allra til að sigra á HM bæði sem leikmaður og þjálfari.

8. júlí - Stadio Olimpico, Róm, áh. 73.603

Markahæstu leikmenn.

Salvatore Schillaci hreppti gullskó FIFA með sex mörk skoruð. Alls skiptu 75 leikmenn á milli sín 115 mörkum, ekkert þeirra var sjálfsmark.